**NODOMU PROTOKOLS**

**Par dalību “Pieejamu cenu īres dzīvokļu attīstības programmā”**

2024. gada \_\_ . \_\_\_\_\_\_\_\_\_\_\_\_

Rīgā

**VAS “Valsts nekustamie īpašumi”**, reģistrācijas Nr. 40003294758, adrese: Talejas iela 1, Rīga, LV-1026 (turpmāk – VNĪ), kuru, pamatojoties uz 2022.gada 26.septembra pilnvaru Nr. PILNV/2022/92, pārstāv valdes priekšsēdētājs Renārs Griškevičs, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pašvaldība/dome**, reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pašvaldība), kuru, pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses,

turpmāk kopā saukti Puses, bet katrs atsevišķi – Puse,

ņemot vērā:

1. a) Ministru kabineta 2023. gada 8. novembra rīkojumu Nr. 739 “[Par Mājokļu pieejamības pamatnostādnēm 2023.–2027. gadam](https://likumi.lv/ta/id/347211-par-majoklu-pieejamibas-pamatnostadnem-2023-2027-gadam)”;
2. b) Finanšu ministrijas sagatavoto informatīvo ziņojumu “[Par pieejamu cenu īres dzīvokļu attīstības programmu](https://tapportals.mk.gov.lv/legal_acts/c2bcac5f-e77f-4d99-acc8-ed07ed1c510a)”, izskatīts Ministru kabineta 2024.gada 11.jūnija sēdē prot. [Nr.24 65.§](https://tapportals.mk.gov.lv/meetings/protocols/ef74e09f-d3a5-43ae-8bcf-776c1f48cb49#meeting-protocol-preview-65) (turpmāk – Informatīvais ziņojums);
3. c) Ministru kabineta 2024.gada 11.jūnija sēdes protokollēmumu (prot. [Nr.24 65.§](https://tapportals.mk.gov.lv/meetings/protocols/ef74e09f-d3a5-43ae-8bcf-776c1f48cb49#meeting-protocol-preview-65)) „Informatīvais ziņojums “Par pieejamu cenu īres dzīvokļu attīstības programmu” (turpmāk – Protokollēmums), un jo īpaši tā 4.punktu, saskaņā ar kuru VNĪ ir uzdots nodrošināt projekta finanšu un ekonomisko aprēķinu izstrādi un kompetento institūciju atzinumu saņemšanu, pieņemot, ka vadošais publiskā partnera pārstāvis būs VNĪ un projekts tiks īstenots kopā ar citiem publiskajiem partneriem – pašvaldībām, pamatojoties uz attiecīgo pašvaldību domju pieņemtajiem lēmumiem par dalību projektā, noslēdzot nodomu protokolu pirms finanšu un ekonomisko aprēķinu izstrādes. Pašvaldības kā publiskie partneri pievienosies VNĪ sagatavotajam partnerības iepirkuma līgumam, nodos augstas gatavības projekta īstenošanas zemi lietošanā un apsaimniekošanā privātajam partnerim, uzņemsies projekta pieejamības risku (veiks īrnieku atlasi un līdzfinansēs īres maksas, ievērojot iedzīvotāju maksātspēju un tirgus nepilnības apmēru), izstrādās vispārējas tautsaimnieciskas nozīmes pakalpojuma kritērijus projekta īstenošanai savā administratīvajā teritorijā, pieejamības periodā maksās pieejamības maksājumu privātajam partnerim tieši vai ar VNĪ iesaisti (saskaņā ar finanšu un ekonomiskajos aprēķinos rekomendēto darījuma struktūru);
4. d) Publiskās un privātās partnerības likuma [6](https://likumi.lv/ta/id/194597-publiskas-un-privatas-partneribas-likums#p6). un [14](https://likumi.lv/ta/id/194597-publiskas-un-privatas-partneribas-likums#p14). pantu regulējumu;
5. e) ka Pašvaldības dome ir pieņēmusi 2024.gada \_\_\_\_\_\_\_\_\_ lēmumu Nr.\_\_\_\_\_\_\_\_\_ par konceptuālu dalību programmā (turpmāk – Pašvaldības lēmums). Pašvaldības lēmums tiek pievienots Nodomu protokolam (1.pielikums),

noslēdz šādu nodomu protokolu (turpmāk – Nodomu protokols) par Pašvaldības konceptuālu dalību programmā “Pieejamu cenu īres dzīvokļu attīstības programma” (turpmāk – Programma):

1. Puses vienojas par kopīgu sadarbību Programmā, kuru ir plānots īstenot atbilstoši tiem konceptuālajiem risinājumiem, kādi ir aprakstīti Informatīvajā ziņojumā.

2. VNĪ apņemas:

2.1. īstenot Programmas ieviešanu, koordinēt un organizēt Programmas īstenošanas procesu atbilstoši Protokollēmumā un Informatīvajā ziņojumā noteiktajai kārtībai un uzdevumiem;

2.2. sadarbībā ar Eiropas Investīciju bankas ekspertiem nodrošināt Programmas finanšu un ekonomisko aprēķinu (turpmāk – FEA) izstrādi, ņemot vērā to, ka Programma tiks īstenota kopā ar citiem publiskajiem partneriem – pašvaldībām un pamatojoties uz attiecīgo pašvaldību domju pieņemtajiem lēmumiem par konceptuālu dalību Programmā, kā arī Pašvaldības noteikto noteiktā skaita un izmēra dzīvokļu pieprasījumu;

2.3. izstrādāt FEA saskaņā ar Publiskās un privātās partnerības likuma [14](https://likumi.lv/ta/id/194597-publiskas-un-privatas-partneribas-likums#p14).pantu, komunicēt ar Pašvaldību FEA izstrādes laikā, nodrošinot, ka FEA tiek analizēta Pašvaldības sniegtā informācija;

2.4. informēt Pašvaldību par FEA rezultātiem;

2.5. saskaņot FEA ar Centrālo finanšu un līgumu aģentūru un Finanšu ministriju;

2.6. sagatavot rakstveida vienošanās projektu atbilstoši [Publiskās un privātās partnerības likuma](https://likumi.lv/ta/id/194597-publiskas-un-privatas-partneribas-likums) [6.panta](https://likumi.lv/ta/id/194597-publiskas-un-privatas-partneribas-likums#p6) regulējumam.

3. Pašvaldība apņemas:

3.1. nodrošināt, ka dalībai Programmā, līdz 2025.gada Pašvaldības lēmumam par dalību Programmā, tiek rezervēts Pašvaldības lēmumā norādītais augstas gatavības zemes gabals (gabali), ko var nodot privātajam partnerim kā publiskā partnera resursu īres dzīvokļu būvniecībai, tas ir, zemes gabals:

1. ar teritorijas zonējumu, kas atbilst daudzdzīvokļu māju apbūves teritorijai, kura izmērs ir pietiekošs īres dzīvokļu (kā arī pieguļošās infrastruktūras, piemēram, autostāvvietu, bērnu laukumu u.c.) būvniecībai;
2. ar piebraucamo ceļu;
3. ar pieejamām atbilstošām komunikācijām (elektrības, ūdensvadu, kanalizācijas, apkures sistēmas, digitālo u.c. nepieciešamo komunikāciju pieejamību) vai attiecīgi iespējām tās netraucēti izveidot īres dzīvokļu būvniecības laikā\*

\**Jo augstākas gatavības zemes gabals no pašvaldības puses tiks piedāvāts dalībai Programmā, jo kvalitatīvāki būs projekta aprēķini un mazākas izmaksas. Piedāvātā zemes gabala gatavība ir cieši saistīta ar privātā partnera piedāvājumu uzbūvēt un apsaimniekot mājas*;

3.2. pirms FEA izstrādes nodefinēt katrā konkrētajā pašvaldībā nepieciešamo noteikta skaita un izmēra dzīvokļu pieprasījumu (precīzs sadalījums precizējams FEA);

3.3. nodrošināt, ka Programmas īstenošanai tiek uzsākta Pašvaldības saistošo noteikumu izstrāde vai esošo noteikumu pilnveidošana, kas nodrošinās vispārējas tautsaimnieciskas nozīmes pakalpojuma sniegšanu savā administratīvajā teritorijā;

3.4. sadarboties ar VNĪ un VNĪ norādītajām kontaktpersonām FEA izstrādē, tajā skaitā VNĪ noteiktajos termiņos sniegt Pašvaldības rīcībā esošos FEA izstrādei nepieciešamos datus un informāciju;

3.5.sadarbojoties ar VNĪ arī citos Nodomu protokolā neatrunātajos jautājumos, veicināt Programmas īstenošanu Informatīvajā ziņojumā paredzētajā terminā, nodrošinot, ka tajā norādīto veicamo darbību termiņi, kā arī plānotais Programmas laika grafiks tiek ievērots;

3.6. 2025.gadā, Informatīvajā ziņojumā noteiktajā termiņā vai citā ar VNĪ saskaņotajā termiņā, pieņemt lēmumu par dalību vai atteikšanos piedalīties Programmā;

3.7. atbilstoši [Publiskās un privātās partnerības likuma](https://likumi.lv/ta/id/194597-publiskas-un-privatas-partneribas-likums) [6.panta](https://likumi.lv/ta/id/194597-publiskas-un-privatas-partneribas-likums#p6) regulējumam parakstīt rakstveida vienošanos ar VNĪ, ja 2025.gadā Pašvaldība pieņēmusi lēmumu par dalību Programmā.

4. Pušu kontaktpersonas:

4.1. VNĪ kontaktpersona: projektu vadītāja Inga Pole, tālr. 26547797, e-pasts vadibasgrupa.ppp@vni.lv ;

4.2. Pašvaldības kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_.

5. Nodomu protokols stājas spēkā ar tā abpusējas parakstīšanas brīdi.

6. Nodomu protokols ir sagatavots latviešu valodā, uz 3 lapām (neskaitot pielikuma lapu skaitu), Nodomu protokolam tiek pievienots viens pielikums (Pašvaldības lēmums).

|  |  |
| --- | --- |
| VNĪ: Valsts akciju sabiedrība "Valsts nekustamie īpašumi"Reģistrācijas Nr. 40003294758Juridiskā adrese: Talejas iela 1, Rīga, LV-1026E-pasts: vni@vni.lveAdreseValdes priekšsēdētājsR.Griškevičs  | Pašvaldība:   |